2023 nî Sè-kài Iá-kiû Keng-tián-sài

**2023 nî Sè-kài Iá-kiû Keng-tián-sài** () sī tē-5-kài Sè-kài Iá-kiû Keng-tián-sài, sī kok-chè iá-kiû sài-sū, lóng-chóng 20-ki kiû-tūi chham-sài. Pí-sài goân-té beh tī 2021 nî kí-hêng, tān-sī in-ūi COVID-19 ê éng-hióng iân-kî kah 2023 nî kí-hêng.

Téng-kài (2017 nî) pí-sài pâi-miâ thâu-16-tūi lóng ē-sái ti̍t-chiap chìn-kip ī-sài, chhun-ê 4-tūi tùi Chu-keh-sài chìn-kip, Chu-keh-sài tī 2022 nî 9 goe̍h, 10 goe̍h kí-hêng. Tùi chu-keh-sài chìn-kip kàu ī-sài ê 4-tūi lāi-té, Eng-kok, Chia̍p-khek, Nicaragua lóng sī thâu-chi̍t-pái chham-ka Sè-kài Iá-kiû Keng-tián-sài. Pún-kài lóng-chóng 47-tiôⁿ pí-sài, ī-sài 4-cho͘ lóng-chóng 40-tiôⁿ, ho̍k-sài 4-tiôⁿ, chún-koat-sài 2-tiôⁿ, koan-kun-sài 1-tiôⁿ. Chi̍t-ki kiû-tūi siōng chió chhut-sài 4-tiôⁿ, siōng chē 7-tiôⁿ.

Kó͘-pa, Ji̍t-pún, Be̍k-se-ko kah Bí-kok sī pún-kài 4-kiông. Koan-kun-sài Ji̍t-pún í 3:2 phah-iâⁿ téng-piàn koan-kun Bí-kok, 7-tiôⁿ choân-iâⁿ chiâⁿ-chò pún-kài Keng-tián-sài koan-kun. Ōtani Shōhei sī pún-kài Keng-tián-sài MVP.

## Te̍k-sû Kui-tēng
* Nā pí-sài phah-liáu 9-kio̍k iá-sī pêⁿ-chhiú, tùi tē-10-kio̍k khai-sí chhái-ēng tu̍t-phòa kiong-kio̍k chè, bô lâng chhut-kio̍k tio̍h hō͘ chêng-chi̍t-pāng thûi-á-chhiú ti̍t-chiap khiā khì--lih jī-lúi.
* Ī-sài tâu-chhiú chi̍t-tiôⁿ siōng-chē thang tâu 65-kiû, ho̍k-sài sī 80-kiû, chún-koat-sài kah koat-sài sī 95-kiû. Nā tâu-chhiú tī bīn-tùi thûi-á-chhiú ê sî-chūn ta̍t-tio̍h hān-chè kiû-sò͘, thang tī oân-sêng chit-ê táⁿ-se̍k liáu-āu chiah lo̍h-tiôⁿ. (nā kò͘-ì sì-pháiⁿ-kiû tâu ê 4-lia̍p pháiⁿ-kiû lóng bô sǹg tī kiû-sò͘ hān-chè lāi-té.)
* Tâu-chhiú tâu móa 50-kiû í-siōng, ài kiông-chè hioh 4-kang, tâu móa 30-kiû í-siōng ài hioh 1-kang. Nā liân-sòa 2-kang chhut-sài lóng bô kàu 30-kiû, mā ài hioh 1-kang.
* Chi̍t-ê tâu-chhiú chiōⁿ-tiôⁿ siōng-chió ài bīn-tùi 3-ê thûi-á-chhiú, nā tī bīn-tùi 3-ê thûi-á-chhiú chìn-chêng tio̍h kiat-sok, āu-chi̍t-kio̍k thang ōaⁿ tâu-chhiú. Nā bô ōaⁿ, hit-ê tâu-chhiú lóng-chóng tio̍h su-iàu bīn-tùi siōng-chió 3-ê thûi-á-chhiú.
* Ī-sài kah 8-kiông ho̍k-sài ta̍k-tiôⁿ pí-sài ta̍k-tūi lóng-ū 1-pái thiau-chiàn sit-pāi ê ki-hōe, 4-kiông-koat-sài ta̍k-tiôⁿ pí-sài ta̍k-tūi ū 2-pái thiau-chiàn sit-pāi ê ki-hōe.
* Nā hőng-bú-láng kiû ū cheng-gī, chú-sím ē-tàng chú-tōng iau-kiû têng-pò͘ hú-chō͘ phòaⁿ-koat.
Nā tē-1-lûn ī-sài chiàn-chek sio-kâng, tio̍h kin-kì í-hā sūn-sī koat-tēng hun-cho͘ pâi-miâ:
# Í chiàn-chek sio-kâng tūi-ngó͘ ê sèng-hū koan-hē koat-tēng pâi-miâ.
# Í chiàn-chek sio-kâng tūi-ngó͘ ê sit-hun-lu̍t koat-tēng pâi-miâ.
# Í chiàn-chek sio-kâng tūi-ngó͘ ê chū-chek sit-hun-lu̍t koat-tēng pâi-miâ.
# Í chiàn-chek sio-kâng tūi-ngó͘ ê thoân-tūi táⁿ-kek-lu̍t koat-tēng pâi-miâ.
# Nā chiàn-chek sio-kâng tūi-ngó͘ ê sêng-chek iá-koh sio-kâng, tio̍h hō͘ tāi-hōe thiu-chhiam koat-tēng.
Ta̍k-ki tūi-ngó͘ cho͘-sêng sī kò͘-tēng miâ-toaⁿ, kiû-oân siōng-chē 30-lâng, koh ū 1-ê kiû-tūi keng-lí kah 7-ê kàu-liān. Kiû-oân chó͘-sêng hān-chè:

# Ta̍k-tūi siōng-chió ài ū 14-ê tâu-chhiú kah 2-ê pó͘-chhiú
# Bô keng-kòe Tāi-liân-bêng tông-ì, ta̍k-ki Tāi-liân-bêng kiû-tūi kan-na ē-tàng phài-chhut siōng-chē 15-ê kiû-oân (pau-hâm Sió-liân-bêng kiû-oân)
# Bô keng-kòe Tāi-liân-bêng tông-ì, ta̍k-ki Tāi-liân-bêng kiû-tūi kan-na ē-tàng phài-chhut siōng-chē 10-ê tī 2022 nî 8 goe̍h 31 ê sî bat tī chèng-sek miâ-toaⁿ (active roster) kah siong-peng miâ-toaⁿ (injured list) lāi-té ê kiû-oân
# Tû-hui ū bêng-khak tio̍h-siong, bô Tāi-liân-bêng kiû-tūi bē-sái chó͘-chí kiû-oân chham-ka WBC
# Ta̍k-ki tūi-ngó͘ ē-tàng ū chi̍t-ê hāu-pó͘ kiû-oân, kan-na iōng-tī thè-ōaⁿ tio̍h-siong kiû-oân, chhéng-song-ké, pôe-sán-ké kah chhù-lāi-lâng kín-kip i-liâu chiàu-kò͘ ké. In-ūi tio̍h-siong hőng ōaⁿ-tiāu ê kiû-oân bē-sái koh tńg-lâi kàu pún-kài WBC ê sài-sū lāi-té, nā kî-thaⁿ goân-in ē-tàng tī chhéng-ká kiat-sok liáu-āu kè-sio̍k phah āu-piah ê sài-sū
# Ta̍k-ki tūi-ngó͘ ē-tàng lēng-gōa ū 10-ê chí-tēng hāu-pó͘ tâu-chhiú miâ-toaⁿ, thang tī ta̍k-lûn sài-sū kiat-sok liáu-āu thè-ōaⁿ, jî-chhiáⁿ hőng ōaⁿ-tiāu ê soán-chhiú bē-sái koh tńg-lâi kàu pún-kài WBC sài-sū lāi-té. Nā bô tī pún-kài WBC khai-sí chìn-chêng thê-kau chí-tēng hāu-pó͘ ê tâu-chhiú miâ-toaⁿ, tio̍h bē-tàng thè-ōaⁿ tâu-chhiú

Ji̍p-soán tāi-piáu tūi-ngó͘ ê kiû-oân chu-keh:

# Kiû-oân tī le̍k-kài Sè-kài Iá-kiû Keng-tián-sài ê chu-keh-sài iá-sī chiàⁿ-sài khai-sí ê sî sī hit-tūi ê sêng-oân
# Kiû-oân sī hit-tūi só͘-sio̍k kok-ka ia̍h tē-khu ê kong-bîn, ū chu-keh-sài khai-sí chìn-chêng saⁿ-kò͘-goe̍h ê ū-hāu hō͘-chiàu chèng-bêng
# Kiû-oân sī hit-tūi só͘-sio̍k kok-ka ia̍h tē-khu éng-kiú ha̍p-hoat ki-bîn, ū WBCI kah WBSC jīn-khó ê chèng-bêng bûn-kiāⁿ
# Kiû-oân tī hit-tūi só͘-sio̍k kok-ka ia̍h tē-khu chhut-sì, ū chhut-sì chèng-bêng iah-sī kāng-téng chèng-bêng
# Kiû-oân pē-bú kî-tiong chi̍t-ê sī hit-tūi só͘-sio̍k kok-ka ia̍h tē-khu ê kong-bîn, ū hō͘-chiàu ia̍h-sī kî-thaⁿ WBCI kah WBSC jīn-khó-ê chèng-bêng bûn-kiāⁿ
# Kiû-oân pē-bú kî-tiong chi̍t-ê tī hit-tūi só͘-sio̍k kok-ka ia̍h tē-khu chhut-sì, ū chhut-sì chèng-bêng iah-sī kāng-téng chèng-bêng
# Kiû-oân ū keng-kòe WBCI jīn-khó ê bûn-kiāⁿ chèng-bêng, kin-kì hit-tūi só͘-sio̍k kok-ka ia̍h tē-khu ê hoat-lu̍t, nā hit-ê kiû-oân sin-chhéng jî-chhiáⁿ keng-kòe sek-tong thêng-sū liáu-āu, thang tit-tio̍h hit-kok kong-bîn sin-hūn iah sī hō͘-chiàu ê chu-keh (bô pau-hâm ài seng hòng-khì pún-lâi kok-che̍k ê iau-kiû)

## Chu-keh-sài

## Chham-sài tūi-ngó͘

## Pí-sài Tē-tiôⁿ
Pún-kài Keng-tián-sài tī í-hā 4-ê kiû-tiôⁿ kí-hêng.

## Ī-sài
* Bô-kâng Pōe-kéng-sek tāi-piáu ê ì-sù:
**Chìn-kip ho̍k-sài, jî-chhiáⁿ mā tit-tio̍h āu-chi̍t-kài Keng-tián-sài chham-sài chu-keh
**Tô-thài, tān-sī tit-tio̍h āu-chi̍t-kài Keng-tián-sài chham-sài chu-keh
**Tô-thài, jî-chhiáⁿ sī hun-cho͘ siōng-bóe chi̍t-miâ, āu-chi̍t-kài Keng-tián-sài ài tùi chu-keh-sài khai-sí phah

### ''A''-cho͘
* Chia ê sî-kan sī Tâi-oân piau-chún-sî (UTC+8).

 

 
|}

### ''B''-cho͘
* Chia ê sî-kan sī Ji̍t-pún piau-chún-sî (UTC+9).

|}

### ''C''-cho͘
* Chia ê sî-kan sī Pak-bí Soaⁿ-khu Sî-khu (UTC-7).

|}

### ''D''-cho͘
* Chia ê sî-kan tû-liáu 3 goe̍h 11 sī Bí-kok Tang-pō͘ Phiau-chún-sî (UTC-5) í-gōa, chhun--ê lóng sī Bí-kok Tang-pō͘ Hā-lēng Sî-kan (UTC-4).

|}

## Ho̍k-sài
### Tē-1-cho͘
* Chia ê sî-kan sī Ji̍t-pún piau-chún-sî (UTC+9).

|}

### Tē-2-cho͘
* Chia ê sî-kan sī Bí-kok Tang-pō͘ Hā-lēng Sî-kan (UTC-4).

|}

## Koat-sài

### Chún-koat-sài
* Chia ê sî-kan sī Bí-kok Tang-pō͘ Hā-lēng Sî-kan (UTC-4).

|}

### Koan-kun-sài
* Chia ê sî-kan sī Bí-kok Tang-pō͘ Hā-lēng Sî-kan (UTC-4).

|}

## Lo̍h-bóe Pâi-miâ

## Choân-bêng-seng-tūi

Chham-khó chu-liāu: 

## Chham-khó Chu-liāu

## Gōa-pō͘ Liân-kiat

*